میللی مودافعه ناظیری حولوصی آکار تورکیه-‌نین ناتو مودافعه ناظیرلری‌نین توپلانتی‌سی اسناسینداکی تکلیف نتیجه‌سینده تورکیه و یونانیستانین اعلان ائتدیگی "ناوتکس" اعلان‌لارینی لغو ائتمه قرارینا گلدیگینی بیلدیریب.
آکار یئنی نوع کروناویروس (کووید-19) تدبیرلری چرچیوه‌سینده ویدئوکنفرانس اوسولو ایله کئچیریلن ناتو مودافعه ناظیرلری توپلانتی‌سیندان سونرا آچیقلاما وئریب.
حولوصی آکار 30 ناتو عضوو اؤلکه‌نین مودافعه ناظیرلرینین ایشتیراکی ایله رئال‌لاشان ایکی گونلوک توپلانتیدا بولگه سل و قلوبال مسئله‌لرله مودافعه و چکیندیرمه مسئله‌لری‌نین موذاکیره ائدیلدیگینی بیلدیریب.
گؤروشده آذربایجان ایله ائرمنیستان آراسینداکی موناقیشه‌نین ده موذاکیره اولوندوغونو سؤیله‌ین آکار "باریش و ثابیتلیگین تامین ائدیلمه‌سی اوچون هانسی آددیم‌لارین آتیلماسی‌نین واجیب‌لیگینی موذاکیره ائتمه ایمکانیمیز اولدو. بیزیم سؤیله‌دیگیمیز اساس مؤوضوع  گونئی قافقازداکی باریش و ثابیتلیگین اساس شرطی آذربایجانین تورپاقلاریندان‌ چیخماسی و بورانی تئزلیکله ترک ائتمه‌سی‌دیر. چیخیش‌لار زامانی دا بو فیکری دیله گتیردیک" دئییب.
تورکیه-‌نین آذربایجانین یانیندا اولدوغونو، حاقلی موباریزه‌سینده آذربایجانا دستکینی بیر داها دیله گتیردیک‌لرینی دیله گتیرن آکار ییغینجاقدا موذاکیره اولونان دیگر اهمیت‌لی مؤوضوعنون ایسه اگه و آغ دنیزیندکی وضعیت اولدوغونو بیلدیریب.
